จงเสนอไอเดีย “ทีซีซี แลนด์ แอสเสท เวิรด์” บริษัทในเครือทีซีซี กรุ๊ป ของ “เจ้าสัวเจริญ สิริวัฒนภักดี”  วันนี้มีโครงการทั้งหมด 8 โครงการ ภายใต้ 5 แบรนด์ ประกอบด้วยอะไรบ้าง
แม้จะก้าวเท้าเข้าสู่ธุรกิจ Retail Developer อย่างจริงจังเมื่อ 5 ปีที่แล้ว กับการพัฒนาโครงการ “เอเชียทีค เดอะ ริเวอร์ฟร้อนท์” (ก่อนหน้านี้กลุ่มทีซีซี ซื้อศูนย์การค้าไอที “พันธุ์ทิพย์พลาซ่า” เมื่อปี 2531 แต่ไม่ได้โฟกัสมากนัก) แต่ด้วยความได้เปรียบที่มี “ที่ดิน” บนทำเลทองอยู่ในมือหลายแห่ง บวกกับมีความแข็งแกร่งด้าน “เงินลงทุน” และการเพิ่ม “กองกำลังพล” ในด้านนี้ จึงทำให้เพียงไม่กี่ปี ชื่อของ “ทีซีซี แลนด์ แอสเสท เวิรด์” บริษัทในเครือทีซีซี กรุ๊ป ของ “เจ้าสัวเจริญ สิริวัฒนภักดี” กลายเป็นหนึ่งใน Major Player วงการค้าปลีกในไทยที่น่าจับตามอง

– โครงการเอเชียทีค เดอะ ริเวอร์ฟร้อท์ ปัจจุบันมียอด Traffic 35,000 – 40,000 คนต่อวัน แบ่งเป็นลูกค้านักท่องเที่ยวต่างชาติ 70% และ คนไทย 30%

– ศูนย์การค้าเกตเวย์ เอกมัย ปัจจุบันมียอด Traffic 30,000 คนต่อวัน โดยส่วนใหญ่เป็นลูกค้าคนไทย และกลุ่ม Expat

– ศูนย์การค้าพันธุ์ทิพย์ ประตูน้ำ ล่าสุดได้ปรับโฉมครั้งใหญ่ ทำให้สามารถเพิ่มยอดลูกค้าจาก 12,000 คนต่อวัน เป็น 20,000 คนต่อวัน และคาดว่าปีหน้าหลังจากเติมแม่เหล็กใหม่ๆ เข้าไปจะเพิ่มขึ้นเป็น 30,000 คนต่อวัน แบ่งเป็นลูกค้าต่างชาติ 50% คนไทย 50% และ ศูนย์การค้าพันธุ์ทิพย์ งามวงศ์วาน, ศูนย์การค้าพันธุ์ทิพย์ บางกะปิ, ศูนย์การค้าพันธุ์ทิพย์ เชียงใหม่

– ศูนย์การค้าเซ็นเตอร์พอยท์ ออฟ สยาม สแควร์ ปัจจุบันมียอด Traffic 40,000 คนต่อวัน ลูกค้าคนไทย 70% และต่างชาติ 30%

– บ็อกซ์ สเปซ รัชโยธิน 5,000 คนต่อวัน โดยส่วนใหญ่เป็นลูกค้าคนไทย

รวมพื้นที่ขายทั้ง 8 โครงการ ไม่ต่ำกว่า 170,000 ตารางเมตร และคาดว่าในปี 2559 จะมีรายได้ 2,000 ล้านบาทจากโครงการเหล่านี้